**ПРОЕКТ „ЗАЕДНО УСПЯВАМЕ”**

**7 обиди, които децата трудно прощават на родителите си**

За съжаление, най-тежките обиди често ни биват нанасяни от най-близките ни хора. Според психолозите, децата не забравят повечето обиди на своите родители до края на живота си. **Но за какво най-често се обиждат децата? Ето отговорът:**

**1. Нежелание за съобразяване с мнението на детето**

Най-честата причина за негодувание на вече порасналите деца към техните родители – неумение или нежелание за съобразяване с мнението на детето, неуважително отношение, презрителни и унизителни забележки.

„Никога не знаеш какво искаш!“, „Ще правиш, каквото ти казвам!“ – **такива изказвания на родителите** порасналите деца помнят дълги години.

**2. Несправедливост**

Нищо не „боли“ толкова силно, колкото несправедливата преценка или решение на любим човек. За съжаление, родителите често несправедливо **осъждат децата си за техните постъпки**, дори когато те не са ги извършили. Такова възмущение спрямо родителите може да се съхрани в съзнанието на порасналото вече дете през остатъка от живота му.

**3. Предателство**

Това, което повечето деца никога не могат да забравят е предателството на близък човек – родител или роднина.

Неспазено обещание, разкриването на най-съкровените тайни на детето пред други хора, предпочитане на чуждите интереси пред неговите – **такива постъпки на близък възрастен чове**к оказват силно отрицателно въздействие върху детето и на неговото отношение към собствените му родители.

**4. Безразличие**

„Прави, каквото искаш, все ми е едно “ – такова родителско отношение обижда децата не по-малко от постоянните забрани и наказания. **Равнодушното, пренебрежително отношение на родителите** към собственото им дете може да стане причина за тежка психологическа травма, която да остави отпечатък върху целия му бъдещ живот.

**5. Сравнение с други деца**

Най-силно родителите раняват психиката на децата си като ги сравняват с техни братя, сестри или приятели. Особено, ако сравнението не е в полза на детето, чиито качества се сравняват.

**6. Лъжата**

Много често родителите заблуждават децата си с най-добри намерения – да скрият от тях някои неприятни и печални факти или да ги предпазят **от случили се травмиращи събития** или от появила се изключително тревожна информация.

Въпреки това, една такава лъжа, дори и с най-добри намерения, може впоследствие да стане причина за сериозно възмущение на детето по отношение на родителите.

**7. „Аз не вярвам в теб!“**

Доста често родителите, дори и тези, които много обичат децата си, допускат огромна грешка, като непрекъснато демонстрират, че не вярват във възможностите на рожбата си.

Остави това, аз ще направя по-добре!“, **„При теб все нищо не се получава!“**, „На кой ще му е нужен такъв некадърник като теб!“ – подобни изказвания на родителите могат завинаги да останат в съзнанието на детето, както и сериозно да повлияят на неговото развитие и дори да му попречат да постигне успех.

Причините, едно дете да чувства обида спрямо родителите, могат да бъдат изключително много.

Част от отправените обиди **се забравят много бързо**, без да оставят никаква следа. Но част от тях се помнят много дълго, дори е напълно възможно и до края на живота.

И те могат да станат причина **за постоянни конфликти между родителите и децата.** Затова е много важно родителите да се опитват да предвиждат как техните действия, емоции и думи или тяхната липса, биха могли да се отразят сериозно върху живота на детето и да станат причина то да се чувства негодувания спрямо тях дълги години.